Source: https://dtonline.sk/kategoria/samosprava?page=8
Timestamp: 2019-10-17 02:41:02+00:00
Document Index: 15327827

Matched Legal Cases: ['§ 7', '§ 43', '§ 7', '§ 43', '§ 7', 'čl. 6', '§ 7', 'čl. 5', '§ 7', '§ 7', 'čl. 5', '§ 7', '§ 43', '§ 7', '§ 43', '§ 7', '§ 43', '§ 31', 'čl. 8', 'čl. 6', '§ 7', 'čl. 6', '§ 7', '§ 24', '§ 24', '§ 4', '§ 7', '§ 8', '§ 43', '§ 6', '§ 9', '§ 2']

Na zasadnutí obecného zastupiteľstva v Korytárkach, ktoré sa konalo 25. augusta 2016 vystúpil v diskusii aj poslanec Jaroslav Straka : „Ešte chcem vyriešiť jeden problém. Dáme návrh na Komisiu na ochranu verejného poriadku, že počas svätej omše bude ihrisko zatvorené, lebo deti vyrušujú a keďže je to farský pozemok, výhrady má aj pán farár. Ja som už dva krát vymenil na vlastné náklade zámok, a zakaždým je vykopnutý. ″ /*banner*/ K jeho slovám sa vyjadril starosta obce Ľubomír Straka takto : „ Áno súhlasím, treba riešiť tieto problémy. Dohodol som sa s políciu, že búdu maximálne zosilnené hliadky v našej obci, nakoľko tieto „deti″ a mladistvý vyrušujú všetkých občanov, nielen počas svätej omše, či už sú to motorky, štvorkolky a dokonca sa hovorí aj o distribúcii drog. Máme tam kameru, musíme ju nasmerovať na ihrisko, aby sme mohli skontrolovať, kto sa tam pohybuje a kedy.″
10. októbra 2016 19:40
Poslanec Jozef Výbošťok, ako člen dozornej rady TS Detva inicioval zvolananie mimoriadneho (neplánovaného) zastupiteľstva k situácii v mestskej spoločnosti TS Detva. ,,Keďže na Technických Službách pretrváva krízová situácia a členom dozornej rady neboli poskytnuté komplexné informácie o hospodárení, rozhodli sme sa k situácii zvolať mimoriadne zastupiteľstvo, ktoré sa uskutoční dňa 8.9.2016 v obradnej sieni MsÚ Detva o 16:00. Všetkým, ktorým nie je ľahostajný osud Technických služieb príďte nás podporiť na MsZ." /*banner*/
07. septembra 2016 22:25
Hlavný kontrolór mesta Detva Rastislav Gonda zverejnil na poslednom mestskom zastupiteľstve (konanom 21.4.2016) správu o kontrolnej činnosti. Jedna z kontrol bola kontrola dodržiavania zmlúv ohľadne nájmu, prevádzkovania a poskytnutia dotácie na kúpalisko v Detve v rokoch 2011 - 2013. Závažnosť kontroly dokresľuje fakt, že Primátor mesta podpísal zmluvu s neexistujúcim podnikateľským subjektom a mesto Detva poslalo finančné prostriedky neexistujúcemu subjektu, čím došlo k 17 násobnému porušeniu viacero zákonov Slovenskej republiky. Kontrolu na decembrovom zastupiteľstve inicioval poslanec MsZ Jozef Pavlov. Podrobný popis kontroly prinášame v plnom znení. /*banner*/ Na začiatku roku 2011 bolo ukončené prevádzkovanie kúpaliska Mesta Detva spoločnosťou Technické služby Detva s.r.o. Po ukončení prevádzkovania kúpaliska, Mesto Detva neprebralo od spoločnosti Technické služby Detva s.r.o. zápisnične majetok mesta ohľadne kúpaliska, čím došlo k porušeniu § 7 ods. 2 zákona č. 138/1991 Zb. o majetku obcí v znení neskorších predpisov. Mesto Detva uzavrelo dňa 01.05.2011 Zmluvu o nájme nehnuteľnosti č.5/2011/P s Eleonórou Čipčalovou, IČO 46228659 na predmet užívania nehnuteľnosti – prevádzkovanie kúpaliska. Na základe listu Okresného úradu Zvolen, odboru živnostenského podnikania č.OU-ZV-OZP-2016/3022-2 bolo zistené, že podnikateľskému subjektu – fyzickej osobe Eleonóre Čipčalovej, IČO 46228659 vzniklo živnostenské oprávnenie až dňa 3.6.2011 a v ten istý deň jej bolo pridelené aj IČO. Na základe uvedeného možno konštatovať, že Mesto Detva uzatvorilo dňa 01.05.2011 Zmluvu o nájme nehnuteľnosti č.5/2011/P v tom čase s neexistujúcim podnikateľským subjektom, čím došlo k porušeniu § 43 Občianskeho zákonníka a § 7 ods. 2 zákona č. 138/1991 Zb. o majetku obcí v znení neskorších predpisov. Uvedená Zmluva o nájme nehnuteľnosti bola zverejnená podľa výpisu centrálneho registra písomností Mesta Detva dňa 01.05.2011 na mestskej internetovej stránke, pričom pri prijímateľovi bolo uvedené jeho IČO, čo v čase 01.05.2011 nebolo možné, nakoľko IČO mu bolo pridelené až 03.06.2011, čím došlo k porušeniu § 43 Občianskeho zákonníka a § 7 ods. 2 zákona č. 138/1991 Zb. o majetku obcí v znení neskorších predpisov. Mesto Detva nevyhotovilo zápisnicu o odovzdaní predmetu nájmu v zmysle čl. 6 ods. 2 Zmluvy o najme nehnuteľnosti s Eleonórou Čipčalovou, IČO 46228659, čím došlo k porušeniu uvedenej Zmluvy o nájme a k porušeniu § 7 ods. 2 zákona č. 138/1991 Zb. o majetku obcí v znení neskorších predpisov. Mesto Detva neupozornilo nájomcu na uzavretie zmlúv s dodávateľmi služieb /elektrická energia, voda, telefón/ v zmysle čl. 5 ods. 3 Zmluvy o nájme, pričom uvedené služby boli uhrádzané z rozpočtu mesta Detva, čo činilo od 1.5.2011 do 31.12.2011 sumu 5.926,57 € /Nájomca uzavrel zmluvu s dodávateľmi služieb v priebehu roka 2011, len so spoločnosťou Veolia a to až od 21.7.2011/. Uvedeným konaním došlo k porušeniu § 7 ods. 2 zákona č. 138/1991 Zb. o majetku obcí v znení neskorších predpisov. Pohľadávka vo výške 5.926,57 € bola uhradená nájomcom dňa 4.6.2012. V uvedenom konaní nájomca pokračoval aj v roku 2012, pričom zmluvy s dodávateľmi služieb uzavrel až k 30.6.2012 /elektrická energia, telefón/, a služby boli uhrádzané z rozpočtu mesta Detva, čo činilo od 1.1.2012 do 30.6.2012 sumu 2.720,91 €. Týmto konaním došlo k porušeniu § 7 ods. 2 zákona č. 138/1991 Zb. o majetku obcí v znení neskorších predpisov. Táto pohľadávka bola uhradená nájomcom dňa 8.2.2016 v plnej výške. Nájomcovi bola zaslaná dňa 10.6.2013 faktúra vo výške 4.302,42 € za služby spojené s dodávkou vody od 21.7.2011 do 30.4.2013, nakoľko nájomca mal uzavretú zmluvu so spoločnosťou Veolia, ale za tieto služby neplatil a spoločnosť odberné miesto odpojila od dodávok vody. Spoločnosť Veolia odberné miesto znova pripojila do siete až po uhradení celej pohľadávky Mestom Detva. Nájomca uvedenú pohľadávku uhradil Mestu Detva dňa 8.2.2016 v plnej výške. Mesto Detva si od nájomcu uplatňuje aj penalizáciu, ktorá mala k 8.2.2016 výšku 2.789,67 €. Nájomca penalizáciu k 8.2.2016 uhradil vo výške 1.976,67 € /Nájomca uhradil spolu 9.000 € a zostáva mu uhradiť ešte 813€/. Nájomca nezaplatil nájomné vo výške 1€/ročne k 31.12.2011 a k 31.12.2012 v zmysle čl. 5 ods. 2 Zmluvy o nájme , pričom Mesto Detva si uvedené nájomné neuplatňovalo od nájomcu, čim došlo k porušeniu uvedenej Zmluvy o nájme a k porušeniu § 7 ods. 2 zákona č. 138/1991 Zb. o majetku obcí v znení neskorších predpisov. Mesto Detva dňa 01.05.2011 uzavrelo Zmluvu o poskytnutí finančných prostriedkov z rozpočtu Mesta Detva na prevádzkovanie „Areálu Kúpaliska“ s Eleonórou Čipčalovou, IČO 46228659 na sumu 10.000 €. Opätovne možno konštatovať, že Mesto Detva uzatvorením vyššie uvedenej Zmluvy v tom čase s neexistujúcim podnikateľským subjektom porušilo § 43 Občianskeho zákonníka a § 7 ods. 2 zákona č. 138/1991 Zb. o majetku obcí v znení neskorších predpisov. Taktiež vyššie uvedená Zmluva bola zverejnená podľa výpisu centrálneho registra písomností Mesta Detva dňa 01.05.2011 na mestskej internetovej stránke, pričom pri prijímateľovi bolo uvedené jeho IČO, čo v čase 01.05.2011 nebolo možné, nakoľko IČO mu bolo pridelené až 03.06.2011, čím došlo k porušeniu § 43 Občianskeho zákonníka a § 7 ods. 2 zákona č. 138/1991 Zb. o majetku obcí v znení neskorších predpisov. Uvedená dotácia bola poskytnutá v nasledujúcich splátkach: 9.5. - 4000 € 9.6. - 2000 € 4.7. - 3000 € 13.9. - 1000 € Poskytnutá dotácia bola vyúčtovaná na nasledovné aktivity : Napúšťanie a čistenie bazénov – 6.612,84 € Rozšírenie mobiliáru – 415,63 € Výdavky za spotrebu elektrickej energie – 3.567,15 € Spolu – 10.595,62 € Mesto Detva dňa 14.05.2012 uzavrelo Zmluvu o poskytnutí finančných prostriedkov z rozpočtu Mesta Detva na prevádzkovanie „Areálu Kúpaliska“ s Eleonórou Čipčalovou, IČO 46228659 na sumu 13.000 €. Znova možno konštatovať, že Mesto Detva uzatvorilo Zmluvu v tom čase s neexistujúcim subjektom, nakoľko podnikateľský subjekt – fyzická osoba Eleonóra Čipčalová, IČO 46228659 ukončila podnikanie k 10.1.2012 a opätovne jej vzniklo živnostenské oprávnenie až dňa 5.6.2012, čím došlo k porušeniu § 43 Občianskeho zákonníka. Zmluva bola zverejnená podľa výpisu centrálneho registra písomností Mesta Detva dňa 05.06.2012 na mestskej internetovej stránke čo znamená, že podľa ustanovení Občianskeho zákonníka bola účinná až odo dňa 06.06.2012. Prvá splátka dotácie vo výške 9.000 € bola poskytnutá dňa 4.6.2012, to znamená 2 dni predtým ako bola Zmluva účinná, čím zo strany Mesta Detva došlo k poručeniu finančnej disciplíny v zmysle § 31 ods. 1 písm. n Zák. č. 523/2004 Z.z. o rozpočtových pravidlách verejnej správy v znení neskorších predpisov. Druhá splátka bola poskytnutá dňa 4.7.2012 vo výške 2.000 € a tretia splátka bola poskytnutá dňa 17.9.2012 vo výške 2.000 €. Prijímateľ dotácie uvedenú dotáciu v stanovenom termíne nevyúčtoval v zmysle príslušných ustanovení Zmluvy. Mesto Detva následne dňa 27.3.2013 požiadalo prijímateľa dotácie o vrátenie celej poskytnutej dotácie vo výške 13.000 € v termíne do 30.4.2013. Mestské zastupiteľstvo v Detve uznesením č. 307/13 zo dňa 26.9.2013 odpustilo uvedenú pohľadávku prijímateľovi dotácie v zmysle príslušnej právnej legislatívy a to v plnej výške. Dňa 3.5.2013 odovzdal nájomca, podnikateľský subjekt – fyzická osoba Eleonóra Čipčalová, IČO 46228659, Mestu Detva predmet nájmu protokolárne v v zmysle čl. 8 ods. 2 Zmluvy o najme nehnuteľnosti č. 5/2011/P zo dňa 1.5.2011. V preberacom protokole bola uvedená jediná závada a to poškodenie dvere do šatní, ktoré bolo spôsobené vlámaním /z uvedeného odovzdávania bola vykonaná aj fotodokumentácia/. Mesto Detva po ukončení nájmu nezabezpečilo bezodplatné prevedenie hnuteľných vecí, ktoré boli zakúpené z finančných prostriedkov Mesta Detva na základe Zmluvy o poskytnutí finančných prostriedkov z rozpočtu Mesta Detva na prevádzkovanie „Areálu Kúpaliska“ v zmysle čl. 6 ods. 17 Zmluvy o nájme do svojho majetku, čím došlo k porušeniu § 7 ods. 2 zákona č. 138/1991 Zb. o majetku obcí v znení neskorších predpisov. Dňa 9.5.2013 Mesto Detva uzatvorilo s Technickými službami Detva s.r.o. Zmluvu o výpožičke areálu kúpaliska v Detve na dobu určitú do doby uzatvorenia nájomnej zmluvy schválenej mestským zastupiteľstvom. Dňa 8.8.2013 bola uzatvorená Zmluva o nájme nehnuteľnosti č.1/2013/P s Technickými službami Detva s.r.o. na predmet užívania nehnuteľnosti – prevádzkovanie kúpaliska. Mesto Detva nevyhotovilo zápisnicu o odovzdaní predmetu nájmu v zmysle čl. 6 ods. 2 Zmluvy o najme nehnuteľnosti s Technickými službami Detva s.r.o., čím došlo k porušeniu uvedenej Zmluvy o nájme a k porušeniu § 7 ods. 2 zákona č. 138/1991 Zb. o majetku obcí v znení neskorších predpisov. Mesto Detva dňa 23.05.2013 uzavrelo Zmluvu o poskytnutí finančných prostriedkov z rozpočtu Mesta Detva na prevádzkovanie „Areálu Kúpaliska“ s Technickými službami Detva s.r.o. na sumu 13.000 €. Prvá splátka dotácie bola poskytnutá dňa 27.5.2013 vo výške 9.000 € a druhá splátka bola poskytnutá dňa 17.7.2013 vo výške 4.000 €.
27. apríla 2016 18:08
Hlavný kontrolór mesta Detva Rastislav Gonda zverejnil na poslednom mestskom zastupiteľstve (konanom 21.4.2016) správu o kontrolnej činnosti. Jedna z kontrol bola kontrola hospodárenia spoločnosti Technické služby s.r.o. za roky 2012, 2013, 2014 a 1. polrok 2015. Závažnosť kontroly dokresľuje fakt, že Technickým službám chýba na účte cca 97 000,-EUR na uzatvorenie skládky komunálneho odpadu a taktiež Technické služby neodviedli mestu Detva cca 63 000,- EUR ako poplatok za uloženie komunálneho odpadu na skládke. Kontrolu na decembrovom zastupiteľstve inicioval poslanec MsZ Jozef Výbošťok ako člen Dozornej rady TS. Podrobný popis kontroly prinášame v plnom znení. /*banner*/ Obchodná spoločnosť Technické služby Detva s.r.o. bola založená dňa 16.10.2002 spoločenskou zmluvou v zmysle Obchodného zákonníka. Nosným predmetom činnosti spoločnosti sú najmä podnikanie v oblasti nakladania s odpadom, montáž a údržba elektrických zariadení, zemné a búracie práce, prevádzkovanie nákladnej cestnej dopravy, uskutočňovanie stavieb, prevádzkovanie športovísk a kúpaliska. Spoločenskou zmluvou boli vytvorené orgány spoločnosti: valné zhromaždenie, konateľ a dozorná rada. Právomoci valného zhromaždenia v kontrolovanom období vykonával jediný spoločník a to Mesto Detva prostredníctvom primátora mesta Detva. Konateľom spoločnosti je od 1.5.2011 Juraj Bystrianky. Pri kontrole dodržiavania ustanovení spoločenskej zmluvy bolo zistené, že konateľ spoločnosti v kontrolovanom období nezvolal valné zhromaždenie k uzavretiu výsledkov hospodárenia spoločnosti za polrok k 30.6.2012, 30.6.2013, 30.6.2014, 30.6.2015, čím porušil bod VIII ods. 5 spoločenskej zmluvy. V kontrolovanom období tvorili dozornú radu traja členovia, ktorých zvolilo valného zhromaždenie v zmysle uznesení Mestského zastupiteľstva v Detve č.38/11, 83/15. Pri kontrole hospodárenia s finančnými prostriedkami a majetkovými právami bolo zistené, že spoločnosť Technické služby Detva s.r.o. : mala k 31.12.2014 na účtoch slúžiacich ako rezerva na rekultiváciu skládky finančné prostriedky vo výške 44.084 €, pričom v zmysle príslušnej legislatívy mala byť vytvorená na účtoch rezerva vo výške 141.141 €, čím došlo k porušeniu § 24 zákona č. 79/2015 Z.z. o odpadoch /na účtoch slúžiacich ako účelová finančná rezerva na uzavretie skládky odpadov chýba 97.057 € k 31.12.2014, ktoré boli použité na prevádzkový chod spoločnosti/, v roku 2014 presunula finančné prostriedky vo výške 31.264 € z jedného z účtov slúžiacom ako rezerva na rekultiváciu skládky /použité na prevádzkový chod spoločnosti/, čím došlo k porušeniu § 24 ods. 5 zákona č. 79/2015 Z.z. o odpadoch, neodviedla Mestu Detva k 31.12.2014 poplatok za uložený odpad vo výške 63.280,98 €, čím došlo k porušeniu § 4 ods. 6 zákona č. 17/2004 Z.z. o poplatkoch za uloženie odpadu, objednala v prvom polroku 2015 práce na R2 Pstruša – Kriváň mechanizmom New Holland – rýpadlo u spoločnosti Zimak s.r.o. na základe objednávky č. 127/15 s lehotou splatnosti faktúr 30 dní, pričom uvedená spoločnosť tieto práce fakturovala Technickým službám Detva s.r.o. s lehotou splatnosti faktúr len 14 dní. Následne Technické služby Detva s.r.o. uvedené práce refaktúrovali spoločnosti Váhostav a.s v lehote splatnosti 60 dní, čím došlo k porušeniu § 7 ods. 2 zákona č. 138/1991 Zb. o majetku obcí v znení neskorších predpisov. zaplatila za rok 2014 zmluvné pokuty vo výške 197,53 € /reg.úrad VZ, SPP, DU, leasing, za mýtne jednotky/, sankčné úroky vo výške 523 € /DU/, úroky z omeškania vo výške 474,30 € /nezapl. DPH/, úroky z omeškania vo výške 100 € /SES/, penále vo výške 592,71 € /SP/, úroky z omeškania vo výške 797,81 € /dodávateľské faktúry/ za rok 2014 čím došlo k porušeniu § 8 ods. 3 zákona č. 369/1990 Zb. o obecnom zriadení v znení neskorších predpisov. Celková výška pokút a sankcií za rok 2014 bola 2.685.35 €, uzavrela dňa 30.4.2015 Kupno - predajnú zmluvu s fyzickou osobou Máriom Chamulom na sumu 2.740 € s predmetom zmluvy dodanie ND TATRA DT 564BB, bez bližšej špecifikácie ND /náhradné diely/, čím došlo k porušeniu § 43 Občianskeho zákonníka. Účtovné závierky spoločnosti za rok 2012, 2013 a 2014 boli zostavené ako riadne a obsahovali všetky náležitosti stanovené zákonom č. 431/2002 Z.z. o účtovníctve. Účtovné závierky neboli overené audítorom, nakoľko subjekt v zmysle príslušnej legislatívy nepodlieha tejto povinnosti. Tabuľka č. 1 – Štruktúra a vývoj výsledku hospodárenia /€/ položka 2012 2013 Index 2013/12 2014 Index 2014/13 VH z hospodárskej činnosti 15.361 10.383 0,68 22.004 2,12 VH z finančnej činnosti - 13.536 - 9.421 0,70 - 12.383 1,31 VH z mimoriadnej činnosti 349 0 - 0 - VH za účtovné obdobie pred zdanením 2.174 962 0,44 9.621 9,63 Daň z príjmov 314 357 1,14 3.161 8,85 VH za účtovné obdobie po zdanení 1.860 605 0,33 6.460 10,67 Zdroj: účtovné výkazy Hospodársky výsledok spoločnosti po zdanení bol v roku 2012 zisk 1.860 €, v roku 2013 zisk 605 € a v roku 2014 zisk 6.460 €. V zmysle zápisníc z rokovaní valných zhromaždení bolo zistené, že valné zhromaždenia schválili preúčtovanie zisku prevodom na účet 42810 nerozdelený zisk minulých rokov. Medziroční pokles zisku k 31.12.2013 bol spôsobený hlavne nárastom nákladov na opravy a údržba o 101%, a nárastom spotreby materiálu o 13%. Medziročný nárast zisku k 31.12.2014 bol spôsobený hlavne nárastom tržieb za dopravu o 722%, tržieb za zneškodnenie KO podnikateľských subjektov o 101% a tržieb za ubytovanie na ZŠ o 131%. Tabuľka č. 2 – Vývoj produktivity práce a priemernej mzdy (€/zamestnanca) položka 2012 2013 Index 2013/12 2014 Index 2014/13 Produktivita práce 2.286 2.427 1,06 2.758 1,14 Priemerná mzda 594 644 1,08 713 1,11 Zdroj: účtovné výkazy, rozbor hospodárenia spoločnosti Medziročné porovnanie rastu produktivity práce a priemernej mzdy k 31.12.2013 nie je priaznivé, nakoľko priemerná mzda medziročne rástla o 2% rýchlejšie ako produktivita práce. Tento trend sa k 31.12.2014 obrátil priaznivým smerom, nakoľko produktivita práce medziročne rástla o 3% rýchlejšie ako priemerná mzda. Priemerný evidenčný stav zamestnancov bol 31.12.2012 – 29,22, k 31.12.2013 – 29,78, k 31.12.2014 - 31,80, k 30.6.2015 – 33,63. K 30.6.2015 opäť medziročne rýchlejšie rástla priemerná mzda oproti produktivite práce o 1,3%, nakoľko medziročný rast priemernej mzdy bol 14,6% (priemerná mzda k 06/14 – 632 €/zamestnanec, 06/15 – 724 €/zamestnanec) a medziročný rast produktivity práce bol len 13,3% (produktivita práce k 06/14 – 2.521 €/zamestnanec, 06/15 – 2.856 €/zamestnanec) Vývoj majetku kontrolovaného subjektu v netto vyjadrení/po odpočítaní odpisov/ je uvedený v nasledujúcich tabuľkách: Tabuľka č. 3 – Vývoj majetku/€/ položka 2012 2013 Index 2013/12 2014 Index 2014/13 Majetok 643.439 602.824 0,94 635.347 1,05 Neobežný majetok 434.488 410.220 0,94 398.020 0,97 Pozemky 16.890 16.890 0 16.890 0 Stavby 342.795 321.937 0,94 304.318 0,95 Samostatné hnuteľné veci 74.803 71.393 0,95 76.812 1,08 Obežný majetok 208.951 192.175 0,92 236.912 1,23 Zásoby 13.131 10.868 0,83 - 25.960 - Krátkodobé pohľadávky 116.189 83.118 0,72 213.281 2,57 Finančné účty 79.631 98.189 1,23 49.591 0,51 Časové rozlíšenie 0 429 - 415 0 Zdroj: účtovné výkazy Tabuľka č. 4 – Vývoj vlastného imania a záväzkov/€/ položka 2012 2013 Index 2013/12 2014 Index 2014/13 Spolu vlastné imanie a záväzky 643.439 602.824 0,94 635.347 1,05 Vlastné imanie 43.743 30.149 0,68 36.609 1,21 Základne imanie 6.639 6.639 0 6.639 0 Kapitálové fondy 24.888 10.689 0,43 10.689 0 Rezervný fond 16.721 932 0,06 932 0 Výsledok hosp. minulých rokov - 6.365 11.284 - 11.889 1,05 Výsledok hosp. za účt. obdobie 1.860 605 0,33 6.460 10,68 Záväzky 583.977 564.638 0,97 597.684 1,06 Rezervy 192.718 210.223 1,09 244.671 1,16 Dlhodobé záväzky 666 117 0,18 786 6,72 Krátkodobé záväzky 163.326 193.362 1,18 257.983 1,33 Bankové úvery 227.267 160.936 0,71 94.244 0,59 Časové rozlíšenie 15.719 8.037 0,51 1.054 0,13 Zdroj: účtovné výkazy Spoločnosť k 31.12.2012 evidovala majetok vo výške 643.439 € a k 31.12.2013 majetok vo výške 602.824 €, čo predstavovalo medziročný pokles o 6 %. K 31.12.2014 spoločnosť evidovala majetok vo výške 635.347 €, čo predstavoval medziročný nárast o 5 %. Neobežný majetok bol tvorený pozemkami /pozemok pod skládkou/, stavbami /rozšírenie skládky, technické zhodnotenie budovy TS – výmena okien/, samostatné hnuteľné veci /napr. motorové vozidlá, nakladače, kosačky/. Medziročný pokles u stavieb bol spôsobený odpočítaním odpisov. Medziročný nárast k 31.12.2014 u hnuteľných vecí bol spôsobený nákupom 3 vozidiel TATRA 815, 1 zametacieho vozidla v roku 2014. V roku 2013 bol spoločnosťou zakúpený nakladač New Holland. Obežný majetok bol tvorený zásobami, krátkodobými pohľadávkami a finančnými účtami. Pri zásobách k 31.12.2014 je mínusová hodnota spôsobená započítaním opravnej položky k pohľadávke Vahostavu vo výške 37.671 €. Najväčší medziročný nárast k 31.12.2014 zaznamenali krátkodobé pohľadávky a to o 157% /pohľadávky za odberateľské faktúry/. Najväčší medziročný pokles k 31.12.2014 zaznamenali finančné účty a to o 49% /úzky súvis s vysokou hodnotou pohľadávok/. Pasíva spoločnosti boli tvorené vlastným imaním, záväzkami a účtami časového rozlíšenia. Medziročný pokles vlastného imania k 31.12.2013 bol spôsobený hlavne účtovným vysporiadaním strát spoločnosti v minulom období. Medziročný nárast vlastného imania k 31.12.2014 bol spôsobený kladným hospodárskym výsledkom za účtovné obdobie. U záväzkov bol zaznamenaný každoročný nárast rezervy /rezerva na rekultiváciu skládky/. Krátkodobé záväzky tiež každoročne narastali hlavne z dôvodu nárastu záväzkov z obchodného styku, ale v roku 2014 aj nárastom daňových záväzkov a záväzku z leasingu nakladača New Holland. Bankový úver spočíva z úveru banky na investičnú akciu rozšírenie skládky. Vývoj pohľadávok z obchodného styku kontrolovaného subjektu je uvedený v nasledujúcej tabuľke: Tabuľka č. 5 – Vývoj pohľadávok z obchodného styku /€/ položka k 31.12.2013 k 31.12.2014 Index 2014/13 k 30.06.2015 Index 2015/14 Pohľadávky po lehote splatnosti 24.089 112.642 4,68 122.327 1,09 Pohľadávky so zostatkovou dobou splatnosti do jedného roka 57.595 98.860 1,71 164.229 1,66 spolu 81.684 211.502 2,58 286.556 1,35 Kontrolovaná spoločnosť zaznamenala u pohľadávok z obchodného styku po lehote splatnosti k 31.12.2014 veľký medziročný nárast a to až o 368%. Pohľadávky z obchodného styku po lehote splatnosti k 30.6.2015 nad 1.000 € boli : Aureus Property s.r.o. 5.660 € /r. 2014, práce súvisiace s rekonštrukciou internátu č.3 na Štúrovej ulici, zaslané výzvy na zaplatenie/, Mesto Detva 14.712 € /faktúry s lehotou omeškania od 16 do 7 dní/, Profesta 1.092 € /01/2015, zaslané výzvy na zaplatenie/, SWT 36.781 € /r. 2014, stavebné práce, zaslané predžalobnej výzvy/, Vahostav 46.745 € /r. 2014, stavebné práce, prihlásenie do reštrukturalizačného konania a požiadanie Slovenskej reštrukturalizačnej s.r.o. o odkúpenie pohľadávky za 50% menovitej hodnoty/, FREE Fight 1.111 € /r. 2014, nájom ZŠ, návrh na splátkový kalendár/, EXTtherm 2.045 € /r. 01-06/2015, nájom ZŠ, zaslané výzvy na zaplatenie/. Vývoj záväzkov z obchodného styku kontrolovaného subjektu je uvedený v nasledujúcej tabuľke: Tabuľka č. 6 – Vývoj záväzkov z obchodného styku /€/ položka k 31.12.2013 k 31.12.2014 Index 2014/13 k 30.06.2015 Index 2015/14 Záväzky po lehote splatnosti 46.187 84.691 1,83 109.696 1,30 Záväzky so zostatkovou dobou splatnosti do jedného roka 70.346 40.576 0,58 41.039 1,01 spolu 116.533 125.267 1,07 150.735 1,20 Kontrolovaná spoločnosť zaznamenala u záväzkov z obchodného styku po lehote splatnosti k 31.12.2014 medziročný nárast a to až o 83%. Záväzky z obchodného styku po lehote splatnosti k 30.6.2015 nad 1.000 € boli : Busines BB 19.594 € /r. 01-06/ 2015, elektrická energia ZS/, Falko Group 1.000 € /06/2015, strážna služba/, Hydrex Hriňová 2.512 € /06/2015, oprava stroja/, Innovatrics 1.314 € /04/2015, dochádzkový terminál/, Holloši 4.200 € /02/2015, nákup posypovej soli/, MEVA SK 1.021 € /06/2015, nákup kontajnerov/, PEMAX PLUS 10.257 € /05-06/2015, drvenie stavebného odpadu/, Redox 6.891 € /01/2015, nákup kontajnerov/, Váhostav 11.643 € /04-06/2015, PHM/, Zimák 28.803 € /03-06/2015, práce na R2 + stoličky na ZS/, JP-Trade 1.994 € /06/2015, výmena okien ZS/. Obchodná spoločnosť bola v zmysle ustanovenia § 6 ods. 1 písm. f zákona č. 25/2006 Z.z. o verejnom obstarávaní v znení neskorších predpisov verejným obstarávateľom. Kontrolou boli preverené 4 zákazky realizované v roku 2014 a to nákup: Tatra 815 - hodnota zákazky bez DPH 5.750 € Zametač - hodnota zákazky bez DPH 4.077,80 € Tatra 815 - hodnota zákazky bez DPH 7.100 € Tatra 815 - hodnota zákazky bez DPH 5.000 € Pri uvedených obstarávaniach išlo o zákazky, kde pri obstarávaní sa postupovalo podľa § 9 ods. 9 zákona č. 25/2006 Z.z. o verejnom obstarávaní v znení neskorších predpisov. Kontrolou neboli pri uvedených obstarávaniach zistené žiadne nedostatky. Obchodná spoločnosť bola podľa § 2 ods. 3 zákona č. 211/2000 Z.z. o slobodnom prístupe k informáciám v znení neskorších predpisov osobou povinnou sprístupňovať informácie. Dodržiavanie povinností súvisiacich s uvedeným zákonom boli preverené na vzorke 30 dokladov /zmluvy, objednávky, faktúry/. Kontrolovaný subjekt mal uvedené doklady zverejnené na svojej internetovej stránke. Kontrolou neboli pri uvedenom zverejňovaní informácií zistené žiadne nedostatky.
27. apríla 2016 18:04
Posledné dni Detvou rezonovalo čerpanie eurofondov občianskym združením Sportpolana, ktorého radovým členom je aj poslanec MsZ v Detve, Roman Vrťo. Čo sa vlastne stalo? Vo svojom blogu „PREPADÁK MESTA DETVA NA VÝSTAVE CESTOVNÉHO RUCHU ITF SLOVAKIATOUR“ na webe poslanci.proxia.sk (http://poslanci-detva.sk/prepadak-mesta-detva-na-vystave-cestovneho-ruchu-itf-slovakiatour/) Roman Vrťo kritizoval nedostatočnú propagáciu mesta Detva prostredníctvom TIK Detva. Na jeho článok reagoval bývalý viceprimátor Ján Šiandor. Vo svojich novinách v blogu (http://www.dtinfo.sk/je-lider-poslancov-v-detve-pokrytec/) obvinil Romana Vrťa, že on ako osoba čerpal eurofondy a to vo výške 200 tisíc eur. Okrem toho napísal, že Vrťo bol kvôli tomuto čerpaniu odvolaný zo všetkých štruktúr MAS (Miestna akčná skupina) Podpoľanie, organizácie, ktorá eurofondy v regióne prerozdeľovala. Roman Vrťo reagoval tlačovou besedou, kde vyvrátil vyjadrenia Jána Šiandora ,,Verejne vyhlasujem, že vznesené obvinenia na moju osobu sú klamstvo. Nepoznám motiváciu autorov týchto absurdných a nepravdivých obvinení, no zdroj ich informácií používa klamstvo ako nástroj, to je neprípustné. Nenechám svoju osobu verejne očierňovať. Verejne vyhlasujem, že som: nerozdeľoval eurofondy v MAS Podpoľanie nikdy som nezískal cez eurofondy MAS Podpoľanie takmer 200.000 €, nikdy som nebol odvolaný za nakladanie s eurofondami zo všetkých štruktúr MAS Podpoľanie." Vrťovi dali za pravdu všetci zainteresovaní z MAS Podpoľanie – štatutár OZ Podpoľanie a zároveň predseda správnej rady OZ Podpoľanie Juraj Bódi, manažérka MAS Podpoľanie Elena Jankovičová, Eva Krnáčová či Magdaléna Krnáčová, tiež z MAS Podpoľanie. Po týchto vyjadreniach Ján Šiandor korigoval svoje výroky (http://www.dtinfo.sk/jan-siandor-odpoved-na-vyzvu-ku-kauze-eurofondov/). Pravdou je ale to, že Roman Vrťo nečerpal a ani neprerozdeľoval 200 tisíc eur pre OZ Sportpolana, kde je jedným z mnohých členov, pričom štatutárom bol a aj je pán Panica. Ján Šiandor sa za uvedené nepravdivé tvrdenia doteraz neospravedlnil. /*banner*/
18. apríla 2016 22:45
BLOG: Polročný poslanecký plat pre škôlku
Pred voľbami som sľúbil, že v prípade svojho zvolenia za poslanca sa vzdám poslaneckého platu a odmien z komisií, aby som ukázal že nekandidujem kvôli platu, ale že chcem niečo v našom meste zmeniť. Cítim potrebu aj touto cestou vec vysvetliť. Mnohí ľudia si myslia, že poslanci pracujú na mestskom úrade denne a poberajú riadny plat. TO NIE JE PRAVDA. Poslanci popri vlastnej práci vykonávajú poslaneckú činnosť – rokovania, porady, účasť na rôznych podujatiach a iné. Ak vykonávate túto činnosť zodpovedne, zaberie vám to naozaj mnoho času. Osobne si myslím, že zo svojho času venujem naozaj dosť pre zodpovedné plnenie tejto funkcie. Poslanci dostávajú odmenu približne 70 eur v čistom na mesiac, ktorá sa vypláca polročne. K tomu odmeny za účasť v komisiách, v ktorých sú delegovaní. Ja pracujem v komisii kultúry a ZPOZ-u a komisii školstva a mládeže. /*banner*/ Prvý plat za I. polrok 2015 vo výške 560 eur som venoval detskému festivalu, ktorý spoluorganizujem – NetSpace deťom. Napriek tomu, boli písané klamstvá, že som si peniaze nechal a ľudí oklamal. NIE JE TO PRAVDA. Keďže legislatívne a ani technicky nie je možné plat nedostať, rozhodol som sa, že druhý plat, ktorý dostanem ako poslanec venujem Materskej škole na ulici Obrancov mieru a tak som aj urobil (išlo o sumu 450 eur), veď deti sú budúcnosť Detvy. Zároveň všetky moje platy do konca volebného obdobia poputujú tejto škôlke, čo bude dokopy cca 4 tisíc eur. Stále zastávam názor, že mnohí, aj v Detve sa vďaka funkcii poslanca nabalili – drahé autá, honosné bývanie, zbytočný luxus. Ja nepotrebujem majetky, ide mi o princíp. O zmenu. A zmena musí vždy začať od nás samých! Mgr. Jozef Pavlov
19. januára 2016 23:28
Na decembrovom mestskom zastupiteľstve poslanci MsZ v Detve schvaľovali okrem iného aj dotácie na činnosť športových klubov. Suma 96180 eur, ktorá bola prerozdelená na činnosť športových klubov nie je jedinou podporou športu. Poslanci schválili aj dotácie na prevádzku športových zariadení a to konkrétne: 13 000,-€ letný štadión 13 000,-€ športová hala 11 000,-€ gymnastická telocvičňa 48 500,-€ prevádzka zimného štadióna Spolu: 85.500,-€ /*banner*/ Plánujú sa aj investície do športovej haly (palubovka, kúrenie), letného štadióna (strecha) ale aj ďalšie investície do zimného štadióna. Bližšie informácie o jednotlivých investíciách do športových zariadení budú známe začiatkom budúceho roka. autor: DTonline.sk
Viceprimátorovi Bódimu chce mestský úrad zvýšiť plat z 250 na 1000 eur
Po minuloročných voľbách sa poslanci dohodli, že mesto Detva nepotrebuje funkciu viceprimátora. Ak by ju aj malo, dohodli sa na výške odmeny pre neho vo výške 250 eur. S týmto návrhom súhlasil aj poslanec Ladislav Bódi. Potom ako stal viceprimátorom, sa mu tento plat zdal nízky a navrhol aj zníženie platov poslancov (120 v hrubom mesačne, vyplácané polročne). Na decembrové zastupiteľstvo predkladá Mestský úrad v Detve bod, kde navrhuje zvýšiť plat viceprimátorovi Bódimu z 250 na 1000 eur. /*banner*/ V dôvodovej správe sa hovorí: Plniť uvedené úlohy je náročné z dôvodov širokého odborného aj časového záberu. Zástupca primátora sa musí venovať plneniu stanovených úloh na MsÚ a v meste každý pracovný deň zastupuje mesto na spoločenských, kultúrnych športových podujatiach v pracovných dňoch, často aj cez víkendy v popoludňajších a večerných hodinách. autor: DTonline.sk
15. decembra 2015 10:03
Primátor chce služobné auto za 36.000?
V návrhu rozpočtu mesta, ktorý na návrh primátora predložilo poslancom ekonomické oddelenie je aj položka na nákup nového luxusného auta pre primátora mesta Detva Jána Šufliarského za 36.000, pričom v roku 2016 má byť uhradená prvá tretina z ceny. Na finančnej komisii bola prezentovaná na nákup vozidiel v roku 2016 rozpočtová požiadavka vo výške 20.000,-€ a to na nákup ojazdeného 3 ročného dodávkového auta (Berlingo) za 8000,-€ a auta pre primátora na tretiny pričom v prvom roku bude vyplatených 12.000,-€. V tejto cene sa pohybujú vozidlá luxusných značiek. S ohľadom na to v akom stave máme všetky budovy v majetku mesta (školy, škôlky, športoviská, verejné priestranstvá, budova úradu atď...), by to bola veľká rozpočtová záťaž. /*banner*/ Táto otázka bola na stole už viackrát, primátorove existujúce vozidlo Citroen C5 už má svoj vek. Poslanci sa návrhu nového auta pre primátora nebránili. Navrhovali vozidlo v triede vozidla Škoda Octavia v inej cenovej hladine, alebo ojazdené 3 ročné vozidlo vyššej triedy – napr. Škoda SuperB. autor: Ing. Martin Cibulka, člen komisie finančnej a správy majetku
11. decembra 2015 20:09